Gandia renova el conveni amb la Confraria de Pescadors per a la retirada de meduses
05 agost 2022

## Gandia renova el conveni amb la Confraria de Pescadors per a la retirada de meduses05 agost 2022Última actualització: 05 agost 2022

![](../gestion/img/6187222e3c5324243824f0e45e656d3402d6ebd0be43e127897359403907a45f.jpg)  
  

L’Ajuntament de Gandia ha renovat el conveni amb la Confraria de Pescadors per al projecte d’eliminació de meduses de les platges de la ciutat. Una iniciativa que té com a finalitat la neteja de les platges i el benestar dels usuaris del litoral gandià.

“És molt d’agrair a les barques del port per anar tornant-se els caps de setmana de juliol, agost i setembre per a netejar les nostres costes”, ha destacat **Alícia Izquierdo**, regidora delegada de Pesca. A més, l’edil ha afegit que “es tracta d’una campanya que afavoreix la qualitat i la millora de l’aigua de cara a la campanya turística”.

Per altra banda, el president de la Junta de Districte del Grau, **Miguel Ángel Picornell**, ha assegurat que el conveni “té moltes avantatges per al sector pesquer i turístic: permet als pescadors ingressar uns diners extra i evitar gran part de les molestes picadures de les meduses als usuaris de les nostres platges”.

[Twittear](https://twitter.com/share)